[adresse], godkendelse af Kommisorium 
Sagsfremstilling 
6.      [adresse], godkendelse af Kommisorium  
                                                                                                                        Åbent 
Sagsnr.: 326-2015-4079        J.nr.: 08.03.00            Regitse Lassen.: 326-2015-399037 
  
[adresse] 
Kalundborg Kommune har igangsat processen for omdannelse af arealerne i den gamle Vest-havn til en rekreativ 
"Bynær Havnepark", jf. Budgetaftalen for 2015-2018. Der er i den forbindelse nedsat en politisk styregruppe med 
deltagelse af repræsentanter fra relevante politiske udvalg, besluttet på Kommunalbestyrelsens møde den 25. 
februar 2015. Der er ligeledes nedsat en administrativ styregruppe, som varetager projektets fremdrift i samarbejde 
med projektgruppen, der er repræsenteret bredt af medarbejdere i kommunens administration og Kalundborg 
Forsyning. 
  
I forbindelse med organiseringen af projektet er der arbejdet med et "start" kommissorium for arbejdet omkring den 
Bynære Havnepark, som ledte op til borgermødet i april 2015. Kommissoriet blev godkendt af den nedsatte 
politiske styregruppe på deres møde i marts måned 2015, med henblik på at udarbejde et detaljeret kommissorium 
efter borgermødet. Der er efterfølgende blevet udarbejdet en mere detaljeret projektbeskrivelse, da arbejdet med 
den Bynære Havnepark er i gang. 
  
Administrationen har sammenskrevet kommissoriet og projektbeskrivelsen, således at det relevante kommer med i 
forhold til en mere detaljeret procesplan. Derved afspejler kommissoriet det igangværende arbejde i forbindelse 
med projektet. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Teknik- og udviklingsdirektøren indstiller at; 
· Kommissorium for den Bynære Havnepark godkendes. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 9. december 2015: 
Direktionen vedtog at anbefale indstillingen. 
Økonomiudvalgets møde den 9. december 2015: 
Økonomiudvalget vedtog at anbefale kommissoriet, idet det inden behandlingen i Kommunalbestyrelsen suppleres 
med en kompetenceoversigt, samt rettes til i forhold til udvidelsen af den politiske styregruppe. 
  
Administrativ tilføjelse den 15. december 2015: 
Tillæg til kommissoriet med kompetencefordelingsplan for den Bynære Havnepark vedhæftes. 
  
Bilag 
  
  
  
  
Kommissorium revideret 30. november 2015 
326-2015-380839 
Tillæg til kommissoriet med kompetencefordelingsplan for den 
Bynære Havnepark 
326-2015-398219 
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling med den supplerende 
kompetencefordelingsplan. 
